OpenLLM-France/wikimedia huggingface dataset:
# Mont Haddington

El Mont Haddington és un volcà de 1.630 metres d'altitud format al Miocè i que es troba a l'Illa James Ross a l'Antàrtida. Té 60 quilòmetres d'ample i ha tingut nombroses erupcions subglacials durant la seva història, formant-ne moltes tuyas. Algunes de les seves erupcions són més voluminoses del que és habitual. A la zona es troben diferents línies de costa fruit d'antigues erupcions i que formen profunds i erosionats flancs.

## Notes

* ↑ Volcans Antàrtics : Forats perforats pels volcans en el gel Recuperat l'11-11-2007
# Henry Thomas (boxejador)

Albert Henry "Harry" Thomas (Birmingham, West Midlands, 1 de juliol de 1888 - Nova York, 13 de gener de 1963) va ser un boxejador anglès que va competir a primers del segle xx.
El 1908 va prendre part en els Jocs Olímpics de Londres, on guanyà la medalla d'or de la categoria del pes gall, en imposar-se a la final a John Condon.
El 1909 es traslladà als Estats Units, on va viure fins a la seva mort, amb excepció d'uns viatges a Austràlia i una visita a Anglaterra el 1947. El 1916 es retirà de la boxa. Durant la Primera Guerra Mundial va servir a la Marina dels Estats Units d'Amèrica i adquirí la nacionalitat estatunidenca.

## Referències

* 1 2 «Harry Thomas Olympic Results». sports-reference.com. Arxivat de l'original el 29 d’agost 2011. [Consulta: 4 novembre 2015].
# Martin Stahnke

Martin Stahnke (Briesen, Brandenburg, 11 de novembre de 1888 in – Frankfurt am Main, 28 de febrer de 1969) va ser un remer alemany que va competir a començaments del segle xx.
El 1908 va prendre part en els Jocs Olímpics de Londres, on guanyà la medalla de bronze en la prova de dos sense timoner del programa de rem, junt a Willy Düskow.
Quatre anys més tard disputà la prova de scull individual als Jocs d'Estocolm, però quedà eliminat en quarts de final.

## Referències

* ↑ «Martin Stahnke Profile». www.databaseolympics.com. [Consulta: 20 agost 2014].
* ↑ John Nauright. Sports around the World: History, Culture, and Practice [4 volumes]. ABC-CLIO, 6 abril 2012, p. 133. ISBN 978-1-59884-301-9.
* ↑ «Deutsche Meisterschaften im Zweier ohne Steuermann». German. www.rrk-online.de. [Consulta: 20 agost 2014].
* 1 2 «Martin Stahnke Olympic Results». sports-reference.com. Arxivat de l'original el 21 de setembre 2011. [Consulta: 5 desembre 2015].
# Alfred Van Landeghem

Alfred Van Landeghem va ser un remer belga que va competir cavall del segle xix i el segle xx.
El 1900 va prendre part en els Jocs Olímpics de París, on guanyà una medalla de plata en la prova de vuit amb timoner com a timoner de l'equip Royal Club Nautique de Gand. Vuit anys més tard, als Jocs Olímpics de Londres, repetí medalla en la mateixa prova.

## Referències

* 1 2 «Alfred Van Landeghem Olympic Results». sports-reference.com. Arxivat de l'original el 14 de desembre 2012. [Consulta: 20 setembre 2015].
# Norway Jackes

Norway Baldwin Jackes (Toronto, Ontario, 8 de juny de 1881 – ?) va ser un remer canadenc que va competir a començaments dels segle xx.
El 1908 va prendre part en els Jocs Olímpics de Londres, on guanyà la medalla de plata en la prova de dos sense timoner del programa de rem, junt a Frederick Toms.
Va prendre part a la Primera Guerra Mundial i en tornar exercí de periodista al Toronto Telegram.

## Referències

* 1 2 «Norway Jackes Olympic Results». sports-reference.com. Arxivat de l'original el 11 de novembre 2012. [Consulta: 5 desembre 2015].
# Garfield MacDonald

James Garfield MacDonald (Lower South River, Nova Escòcia, 8 d'agost de 1881 – Camden, Nova Jersey, 6 de novembre de 1951) va ser un atleta canadenc que va destacar en el salt de llargada, triple salt i salt d'alçada a començaments del segle xx.
El 1908 va prendre part en els Jocs Olímpics de Londres, on guanyà la medalla de plata en la prova del triple salt del programa d'atletisme. També disputà el salt d'alçada i el salt de llargada, però no aconseguí medalla.

## Referències

* ↑ «Garfield MacDonald Olympic Results». sports-reference.com. Arxivat de l'original el 21 de setembre 2011. [Consulta: 8 desembre 2015].
# Peter Marius Andersen

Peter Marius Andersen (Copenhaguen, 25 d'abril de 1885 – Copenhaguen, 20 de març de 1972) va ser un futbolista danès que va competir a cavall del segle xix i el segle xx. Jugà com a davanter i en el seu palmarès destaca una medalla de plata en la competició de futbol dels Jocs Olímpics de Londres de 1908.
A la selecció nacional jugà un sol partit, en què no marcà cap gol.

## Referències

* ↑ «Marius Andersen Olympic Results». sports-reference.com. Arxivat de l'original el 30 de novembre 2009. [Consulta: 18 febrer 2016].
* ↑ Fitxa de Peter Andersen a eu-football.info
# Harvey Cohn

Harvey Wright Cohn (Nova York, 4 de desembre de 1884 – Grafton, Massachusetts, 29 de juliol de 1965) va ser un atleta estatunidenc que va competir a començaments dels segle xx.
Va disputar tres edicions del Jocs Olímpics. El 1904, a Saint Louis disputà tres proves del programa d'atletisme. En els 1500 metres fou vuitè, mentre en es desconeix la posició final en els 800 metres i els 2590 metres obstacles.
Als Jocs Intercalats de 1906 repetí la vuitena posició en la final dels 1500 metres, alhora que es desconeix la posició final en la cursa de les cinc milles.
La darrera participació en uns Jocs fou el 1908, a Londres, on guanyà la medalla de plata en la competició de les tres milles per equips, formant equip amb George Bonhag, John Eisele, Herb Trube i Gayle Dull.

## Referències

* 1 2 3 «Harvey Cohn Olympic Results». sports-reference.com. Arxivat de l'original el 15 d’octubre 2012. [Consulta: 13 maig 2016].
# James Rector

John "James" Alcorn Rector (Hot Springs, Arkansas, 22 de juny de 1884 − Hot Springs, 10 de març de 1949) va ser un atleta estatunidenc que fou el primer esportista d'Arkansas que va competir als Jocs Olímpics.
James Rector que va nàixer a Hot Springs el 1884 era el net del governador d'Arkansas durant la Guerra de secessió Henry Massey Rector i de l'antic governador de Mississipi, James Alcorn. Va guanyar la medalla d'argent als 100 metres durant els Jocs Olímpics de Londres de 1908, igualant el rècord olímpic durant la correguda (10,8 segons) alhora a les qualificacions i a les semifinals. Va perdre contra Reggie Walker a la final, corrent la distància en 10,9 segons mentre que Walker va arribar a 10,8 segons per segona vegada. James Rector esdevingué després un advocat prominent de Saint Louis (Missouri) i hi exercí més d'una trentena d'anys abans de retirar-se a Hot Springs (Arkansas).

## Referències

* ↑ «James Rector Olympic Results». sports-reference.com. Arxivat de l'original el 4 d’agost 2014. [Consulta: 6 abril 2016].
* Cook, Theodore Andrea. The Fourth Olympiad, Being the Official Report. Londres: British Olympic Association, 1908.
* De Wael, Herman. «Athletics 1908». Herman's Full Olympians, 2001. Arxivat de l'original el 27 de setembre 2006. [Consulta: 20 juliol 2006].
* Wudarski, Pawel. «Wyniki Igrzysk Olimpijskich» (en polonès), 1999. [Consulta: 20 juliol 2006].
# Géza Nagy

Géza Nagy (29 de desembre de 1892, Satoraljauhely – 13 d'agost de 1953, Kaposvár) fou un jugador d'escacs hongarès. Va obtenir el títol de Mestre Internacional (MI) el 1950.

## Resultats destacats en competició

Va ser Campió d'Hongria el 1924. El 1926 va participar a títol particular al 1st FIDE Masters, torneig individual que es disputà en paral·lel a la competició per equips de la II Olimpíada d'escacs no oficial a Budapest, i hi quedà 6è (el torneig individual el guanyaren ex aequo Ernst Grünfeld i Mario Monticelli, i la competició per equips, Hongria).

### Olimpíades oficials

Nagy va representar Hongria en dues Olimpíades d'escacs oficials, entre 1927 i 1928.
| Any | Olimpíada | Ciutat | Tauler | Guanyades | Perdudes | Taules |
| 1927 | I Olimpíada | Londres | 2n | 8 | 3 | 3 |
| 1928 | II Olimpíada | La Haia | 1r | 9 | 2 | 5 |
En ambdues Olimpíades l'equip hongarès va aconseguir el primer lloc i la medalla d'or. A l'Olimpíada de 1928 va fer un molt bon resultat jugant al primer tauler, amb 11,5 punts de 16 possibles (71,9%), que li va valer el quart lloc al medaller individual, ex aequo amb el seu company d'equip Endre Steiner (la medalla d'or al millor resultat individual fou per al nord-americà Isaac Kashdan, amb 13/15 (86,7%).

## Referències

* 1 2 OlimpBase :: Base de dades d'olimpíades d'escacs (anglès)
* ↑ «2na Olimpíada d'escacs, La Haia 1928, resultats individuals». OlimpBase. [Consulta: 10 agost 2020].
# Arvo Lindén

Arvo Leander Lindén (Tampere, Pirkanmaa, 27 de febrer de 1887 - Hèlsinki, 18 de març de 1941) va ser un lluitador finlandès que va competir a primers del segle xx. El 1908 va prendre part en els Jocs Olímpics de Londres, on guanyà la medalla de bronze de la categoria del pes lleuger de lluita grecoromana, en perdre contra Enrico Porro en la final.

## Referències

* ↑ «Arvo Lindén Olympic Results». sports-reference.com. Arxivat de l'original el 30 d'agost 2011. [Consulta: 26 novembre 2015].
# Charles Collignon

Charles Edgar Collignon (París, 7 de setembre de 1877 – ?) va ser un tirador francès que va competir a primers del segle xx.
El 1908 va prendre part en els Jocs Olímpics de Londres, on disputà dues proves del programa d'esgrima. En la competició d'espasa individual quedà eliminat en segona ronda, mentre en la d'espasa per equips guanyà la medalla d'or.

## Referències

* ↑ «Charles Collignon Olympic Results». sports-reference.com. Arxivat de l'original el 26 d'octubre 2012. [Consulta: 17 desembre 2015].
# Bernard Gravier

Bernard Rémy Léopold Adolphe Octave Gravier (Toló, Var, 20 de febrer de 1881 – agost de 1923) va ser un tirador francès que va competir a principis del segle xx.
El 1908 va prendre part en els Jocs Olímpics de Londres, on disputà dues proves del programa d'esgrima. En la competició d'espasa individual fou eliminat en segona ronda, mentre en la competició d'espasa per equips guanyà la medalla d'or.

## Referències

* ↑ «Bernard Gravier Olympic Results». sports-reference.com. Arxivat de l'original el 26 d'octubre 2012. [Consulta: 17 desembre 2015].
# Paul Saladin Leonhardt

Paul Saladin Leonhardt (Poznań, 13 de novembre de 1877 - Königsberg, 14 de desembre de 1934) fou un mestre d'escacs alemany. Va néixer a Posen, Província de Posen, llavors a l'Imperi Alemany (actualment Polònia), i va morir d'un atac de cor a Königsberg durant una partida d'escacs.
Jugador de perfil baix, i sense massa victòries en torneigs, Leonhardt ha estat marginat pels llibres d'història. De tota manera, en el seu millor moment, era capaç de derrotar la majoria dels jugadors d'elit de l'època. Tarrasch, Tartakower, Nimzowitsch, Maróczy i Réti varen tots sucumbir al seu estil d'atac ferotge, entre 1903 i 1920. Va guanyar diversos premis de bellesa.

## Torneigs

En torneigs importants, Leonhardt va guanyar a Hilversum 1903 (Campionat no oficial dels Països Baixos), Hamburg 1905, i Copenhaguen 1907 (per davant de Maróczy i Schlechter), i aconseguint així ser Campió Nòrdic; fou tercer, darrere Rubinstein i Maróczy, a Carlsbad 1907; segon, rera Milan Vidmar, a Göteborg 1909 (7è Campionat Nòrdic); segon, rera Rudolf Spielmann, a Estocolm 1909; i segon, rera Carl Ahues, a Duisburg (DSB Congress) 1929.

## Matxs

En matxs, va empatar amb Rudolf Loman (+4−4=2), va guanyar contra James Mortimer (+5−0=3), derrotà Samuel Passmore (6:2), i empatà amb Georg Schories (2:2) a Londres 1904; derrotà Hector William Shoosmith (+5−0=1), i perdé contra Jacques Mieses (+1−5=1) a Londres 1905; va perdre contra Spielmann (+4−6=5) a Múnic 1906; va perdre contra Frank Marshall (+1–2=4), derrotà Nimzowitsch (+4–0=1), i perdé contra Hugo Süchting (1½:2½) a Hamburg 1911, i hi empatà (2:2) a Hamburg 1912; va guanyar contra Moishe Lowtzky (+5−1=1) a Leipzig 1913; empatà amb Hans Fahrni (1:1), i va guanyar contra Jeno Szekely (2½:1½) a Múnic 1914; i empatà amb Curt von Bardeleben (2:2) a Berlin 1921.

## Llegat

Com a expert analista d'obertures, va escriure una monografia sobre l'obertura Ruy Lopez (Zur Spanische Partie – 1913). Se li han atribuït diverses variants d'obertura dins la Ruy López, la defensa siciliana, l'obertura Ponziani, el gambit Evans, i la defensa escandinava.

## Referències

* 1 2 «Nota biogràfica de Paul Saladin Leonhardt» (en anglès). Chessgames.com. [Consulta: 28 novembre 2019].
* ↑ Name Index to Jeremy Gaige's Chess Tournament Crosstables
* ↑ Litmanowicz, Władysław; Giżycki, Jerzy Szachy od A do Z. Wydawnictwo Sport i Turystyka Warszawa, 1986. (1. A-M). ISBN 83-217-2745-X (2. N-Z). ISBN 83-217-2481-7.
* ↑ Short Matches of the 20th Century Arxivat 28 de setembre de 2007 a Wayback Machine.

## Bibliografia

* Cunliffe, Steve. British Chess Magazine. desembre 1977 (article).
* Hooper, David and Kenneth Whyld. The Oxford Companion to Chess. Oxford University, 1996. ISBN 0-19-280049-3.
* Litmanowicz, Władysław; Giżycki, Jerzy Szachy od A do Z. Wydawnictwo Sport i Turystyka Warszawa, 1986. (1. A-M). ISBN 83-217-2745-X (2. N-Z). ISBN 83-217-2481-7.
* Name Index to Jeremy Gaige's Chess Tournament Crosstables, An Electronic Edition, Anders Thulin, Malmö, 2004-09-01
# József Nagy

József Nagy (Fejér, 2 d'octubre de 1881 - 1952) va ser un atleta hongarès que va competir a principis del segle xx. El 1908 va prendre part en els Jocs Olímpics de Londres, on guanyà la medalla de bronze en la cursa dels relleus combinats, formant equip amb Frigyes Wiesner, Pál Simon i Ödön Bodor. En aquesta cursa Nagy va córrer el tercer relleu, el de 400 metres. L'equip va superar l'equip suec en la primera ronda, però en la final, tot i que ho intentaren, es van veure superats pels equips estatunidenc i alemany, acabant en tercera posició. Nagy també disputà les proves dels 400, 800 i 1.500 metres, quedant eliminat en les rondes preliminars en totes elles.

## Referències

* 1 2 «József Nagy Olympic Results». sports-reference.com. Arxivat de l'original el 14 de desembre 2012. [Consulta: 4 desembre 2015].
# Hermannus Höfte

Hermannus Höfte (Amsterdam, 5 d'agost de 1884 – Amsterdam, 18 de novembre de 1961) va ser un remer neerlandès que va competir a començaments del segle xx.
El 1908 va prendre part en els Jocs Olímpics de Londres, on guanyà la medalla de bronze en la prova del quatre sense timoner del programa de rem.

## Referències

* ↑ «Hermannus Höfte Olympic Results». sports-reference.com. Arxivat de l'original el 17 de desembre 2012. [Consulta: 5 desembre 2015].
# Bok de Korver

Johannes Marius "Bok" de Korver (Rotterdam, Holanda Meridional, 27 de gener de 1883 – Rotterdam, 22 d'octubre de 1957) va ser un futbolista neerlandès que va competir a començaments del segle xx. Jugà com a defensa i en el seu palmarès destaca dues medalles de bronze en la competició de futbol dels Jocs Olímpics de Londres de 1908 i 1912 i les lligues neerlandeses de futbol de les temporades 1909, 1911, 1912, 1913 i 1915, sempre com a membre de l'equip Sparta Rotterdam.
A la selecció nacional jugà un total de 31 partits, en què marcà 1 gol.

## Referències

* ↑ «Bok de Korver Olympic Results». sports-reference.com. Arxivat de l'original el 17 de novembre 2012. [Consulta: 4 febrer 2016].
* ↑ Fitxa de Bok de Korver a knvb.nl
# Pontus Hanson

Pontus Hanson (Kristinehamn, Värmland, 24 de maig de 1884 – Estocolm, 4 de desembre de 1962) va ser un waterpolista i nedador suec que va competir durant el primer quart del segle xx. En el seu palmarès destaquen quatre medalles als Jocs Olímpics, tres en la competició de waterpolo i una en la de natació.
El 1908, a Londres guanyà la medalla de bronze en la competició de Waterpolo i en els 200 metres braça del programa de natació.
Als Jocs Olímpics de 1912, a Estocolm, guanyà la medalla de plata en waterpolo, mentre era eliminat en sèries dels 200 metres braça. La darrera participació en uns Jocs fou a Anvers, el 1920, on guanyà la medalla de bronze de waterpolo.

## Referències

* 1 2 «Harald Julin Olympic Results». sports-reference.com. Arxivat de l'original el 5 de març 2016. [Consulta: 22 novembre 2015].
# Manuel Valls

Manuel Valls és el nom dels següents personatges:
* Manuel Valls Bernat, escriptor i productor català
* Manuel Valls i Galfetti, polític francès alcalde d'Évry (2001-2012), ministre de l'Interior (2012-2014) i primer ministre francès (2014-2016)
* Manuel Valls Gorina, músic i compositor català
* Manuel Valls de Gomis, activista i exiliat català
* Manuel Valls i Vergés, arquitecte català
# Axel Runström

Axel Vilhelm Runström (Estocolm, 15 d'octubre de 1883 – Estocolm, 10 d'agost de 1943) va ser un waterpolista i saltador suec que va competir a principis del segle xx.
El 1908 va guanyar la medalla de bronze en la competició de waterpolo dels Jocs Olímpics de Londres.
En aquests mateixos Jocs va disputar la prova de palanca del programa de salts, en què quedà eliminat en sèries. Quatre anys més tard, als Jocs d'Estocolm, va disputar les proves del trampolí de 3 metres, on fou eliminat en sèries, i palanca alta, on fou sisè.

## Referències

* 1 2 «Axel Runström Olympic Results». sports-reference.com. Arxivat de l'original el 11 d'agost 2011. [Consulta: 22 novembre 2015].
# James Trick Jose

James Trick "Jimmy" Jose (Falmouth, Cornualla, 1881 - Plymouth, 1963) va ser un jugador de rugbi britànic que va competir a primers del segle xx. El 1908 va guanyar la medalla de plata en la competició de rugbi dels Jocs Olímpics de Londres.

## Referències

* ↑ «Jimmy Jose Olympic Results». sports-reference.com. Arxivat de l'original el 7 d’octubre 2015. [Consulta: 27 desembre 2015].
# Hans Ree

Hans Ree (15 de novembre de 1944, Amsterdam) és un Gran Mestre d'escacs neerlandès, que fa també de columnista d'escacs per a NRC Handelsblad. També col·labora amb els importants mitjans escaquístics New In Chess i ChessCafe.com. Entre les seves primeres publicacions hi destaquen Een blinde reus (Un gegant cec, 1989), Rode dagen en zwarte dagen (Dies vermells, dies negres, 1993) i Schaakstukjes (Peces d'escacs, 1993).
El seu darrer treball La comèdia humana dels escacs (Access Publishers Network, 2000) explica anècdotes del món dels escacs en clau d'humor, a partir de material de les seves columnes.
Campió d'Europa juvenil els anys 1964/65 i 1965/66, Ree va guanyar el Campionat d'escacs dels Països Baixos els anys 1967, 1969, 1971 i 1982. El 1971 va guanyar ex aequo amb Borís Spasski el Campionat d'escacs obert del Canadà. Va assolir el títol de Mestre Internacional el 1968 i el de Gran Mestre el 1980.

## Bibliografia

* In den eersten stoot pat, 1979. ISBN 9789029022842
* Een man merkt nooit iets, 1985. ISBN 9789029018807
* Wat een kracht! Wat een gratie!, 1986. ISBN 9789029023474
* Een blinde reus, 1989. ISBN 9789029029612
* Rode dagen en zwarte dagen, 1993. Verzamelde columns uit NRC handelsblad. ISBN 9789025400804
* Schaakstukjes, 1993. ISBN 9789025400705
* Schitterend schaak, 1997. ISBN 9789025407995
* Holland verlicht, 1998. ISBN 9789020460308
* The Human Comedy Of Chess. A Grandmaster's Chronicles, 2000. Essays, vertaald door Willem Tissot. ISBN 9781888690064
* God is niet koppig, 2002. Verzamelde columns uit NRC handelsblad. ISBN 9789020404388
* Mijn schaken, 2010. ISBN 9789045015279

## Referències

* ↑ New in Chess : Arxivat 2016-08-28 a Wayback Machine. Articles de Hans Ree
* ↑ Chesscafe.com :: Portal d'escacs
* ↑ ajedrezdeataque.com :: Historial del Campionat d'escacs dels Països Baixos
* ↑ Quadre històric de guanyadors de l'Obert del Canadà (anglès)
# Cal Drapaire (Sant Boi de Llobregat)

* Per a l'edifici de Barcelona, vegeu Cal Drapaire (Barcelona)
Cal Drapaire, o Can Terrelló, és un edifici del municipi de Sant Boi de Llobregat (Baix Llobregat) que forma part de l'Inventari del Patrimoni Arquitectònic de Catalunya.

## Descripció

És una casal senyorial, l'any 1987 abandonada, de planta quadrada amb un cos afegit a la banda del carrer Hospital, on hi havia l'entrada principal, de factura de pedra arrebossada, té les finestres remarcades amb carreus ben escairats, però no la cantonada, com era habitual. A causa del desnivell existent entre els carrers Pont i Hospital, hi ha una diferència de mitja planta, que converteix els baixos en semisoterrani. Les golfes, sota la teulada de teula àrab s'obrien amb una filera d'arquets de mig punt (vuit en total), posteriorment tapiats amb maó. També les finestres del primer pis estan parcialment tapiades per a reduir la seva mida i repintades, ignorant el possible valor estètic de les seves pedres. Hi ha mostres d'algunes restauracions fetes amb maó i tot el conjunt presenta un estat pèssim.

## Referències

* ↑ «Cal Drapaire». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 febrer 2016].
# Roman Slobodjan

Roman Slobodjan (nascut l'1 de gener de 1975), és un jugador d'escacs alemany, que té el títol de Gran Mestre des de 1996.
A la llista d'Elo de la FIDE del novembre de 2020, hi tenia un Elo de 2457 punts, cosa que en feia el jugador número 72 (en actiu) d'Alemanya. El seu màxim Elo va ser de 2575 punts, a la llista de juliol de 1998 (posició 131 al rànquing mundial).

## Resultats destacats en competició

Slobodjan va començar a destacar en edat juvenil. El 1991 quedà 3r al Campionat d'Alemanya sub-20, i fou en dues ocasions campió sub-20 d'Alemanya, els anys 1992 a Augsburg i 1994 a Herborn. Va guanyar l'edició de 1995 del Campionat del món d'escacs júnior (sub-20) a Halle (Saxònia-Anhalt).
El 1996 obtingué el títol de GM, i feu la seva primera participació en la Copa del Món; el mateix any, fou subcampió al Campionat absolut d'Alemanya. El 1998 quedà empatat al segon lloc a l'Obert d'escacs de Cappelle-la-Grande (el campió fou Ígor Glek). També el 1998 guanyà a Lippstadt (un torneig de Categoria XII) i a Arco (Itàlia). El 2000 guanyà a Berlín (Categoria XI), i a Leutersdorf. També el 2000 va empatar als llocs 2n-6è amb Guiorgui Bagatúrov, Ventzislav Inkiov, Leonid Gofshtein i Stefan Djuric al Festival d'Escacs d'Arco (el campió fou Vladímir Tukmàkov). El 2004 fou primer a l'Havana.

## Notes i referències

* 1 2 «Nota biogràfica de Roman Slobodjan» (en anglès). Chessgames.com. [Consulta: 23 juliol 2010].
* ↑ «"Rànquing d'escaquistes per federació: Alemanya"» (en anglès). lloc web de la FIDE. [Consulta: 11 novembre 2020].
* ↑ Posició al rànquing mundial i evolució Elo de Roman Slobodjan «benoni.de». Arxivat de l'original el 2014-03-13. [Consulta: 10 abril 2011]. (alemany)
* ↑ «Deutsche Schachjugend: 46. Deutsche Meisterschaft U20, Augsburg 1992». Arxivat de l'original el 2020-11-03. [Consulta: 23 juliol 2010].
* ↑ «Deutsche Schachjugend: 48. Deutsche Meisterschaft U20, Endrunde Herborn 1994». Arxivat de l'original el 2012-10-07. [Consulta: 23 juliol 2010].
* ↑ Weeks, Mark. «World Junior Chess Champions» (en anglès). mark-weeks.com. [Consulta: 13 maig 2011].
* ↑ «XIV Open International de Cappelle-la-Grande 1998, Classement final» (en francès). cappelle-chess.fr. Arxivat de l'original el 5 de març 2011. [Consulta: 10 abril 2011].
* ↑ «The Arco Chess Festival». Chess.gr. Arxivat de l'original el 2015-09-23. [Consulta: 21 octubre 2014].
* ↑ Carrera escaquística de Roman Slobodjan a «Lloc web oficial». [Consulta: 23 juliol 2010]. (alemany)

## Enllaços externs

* Estimació Elo de Roman Slobodjan a «chessmetrics.com». [Consulta: 23 juliol 2010]. (anglès)